গাজীপুর (বাংলাটাইমস টুয়েন্টিফোর ডটকম): গাজীপুর পৌরসভার এক কাউন্সিলরের বাড়ির ছাদ থেকে টবসহ ১৯টি তাজা গাঁজা গাছ ও ১৫ পিস ইয়াবা ট্যাবলেটসহ কাউন্সিলর পুত্রকে গ্রেফতার করেছে রu200d্যাব। তার নাম- রুহুল আমিন রাজিব (২৬)। ভ্রাম্যমান আদালত (গাঁজা ও ইয়াবাসহ) মাদক ব্যবসায় জড়িত  থাকার অভিযোগে রাজিবকে ৬ মাসের বিনাশ্রম কারাদণ্ড ও এক লাখ টাকা অর্থদণ্ড প্রদান করেছেন।  রu200d্যাব-১ সূত্র জানায়, গাজীপুর সদর উপজেলার লক্ষীপুরা গ্রামের গাজীপুর পৌরসভার (৭নং ওয়ার্ডের) কাউন্সিলর জবেদ আলীর বাসার ছাদে দীর্ঘ দিন ধরে টবে গাঁজা চাষ চলছে এমন খবরে রu200d্যাব-১ এর ক্যাপ্টেন সোহেল ও গাজীপুর মাদকদ্রব্য নিয়ন্ত্রণ অধিদপ্তর গাজীপুরের পরিদর্শক দেওয়ান মোঃ জিল্লুর রহমানসহ একটি দল মঙ্গলবার সকাল ১১টার দিকে ওই বাসায় অভিযান চালান। পরে গাঁজা চাষ ও মাদক ব্যবসায় জড়িত থাকার অভিযোগে কাউন্সিলর পুত্র রাজিবকে আটক করা হয় এবং তার  হেফাজত থেকে ১৫ পিস ইয়াবা ট্যাবলেট ও তাদের বাড়ির ছাদ থেকে ১৯টি জীবন্ত গাঁজার গাছ উদ্ধার করা হয়। পরে ভ্রাম্যমান আদালত পরিচালনা করা হয়। ভ্রাম্যমান আদালতের বিচারক ও গাজীপুরের নির্বাহী ম্যাজিষ্ট্রেট তাজিনা সারোয়ার অভিযুক্ত রাজিবকে ৬ মাসের বিনাশ্রম কারাদণ্ড এবং এক লাখ টাকা অর্থ দন্ডাদেশ প্রদান করেন।  // গাজীপুর, ১২ জুলাই (বাংলাটাইমস টুয়েন্টিফোর ডটকম) // এফ.আর //